text: Jysk fest i Parken
  09 maj 2013 kl. 11.26
  Tusindvis af esbjergensere er torsdag eftermiddag med til at gøre Kr. Himmelfartsdag til en festdag i København. De stribede fra Esbjerg møder Randers i pokalfinalen.
  Det bliver en ren jysk finale i år når Esbjerg møder Randers. Det er en gentagelse af finalen fra 2006, hvor Randers slog Esbjerg 1-0.
  De mange tusinde fans fra Esbjerg håber naturligvis på vestjysk hævn.
  Omkring 100 fyldte busser kørte tidligt i morges fra Esbjerg.
  